                             [image: Grb Republike Hrvatske]
REPUBLIKA HRVATSKA
BRODSKO-POSAVSKA ŽUPANIJA

Upravni odjel za zdravstvo, 
socijalnu skrb i hrvatske branitelje
KLASA: 550-01/25-01/17
URBROJ: 2140-06-01/02-25-1
Slavonski Brod, 13. ožujka 2025


Poziv na edukaciju vezanu za socijalno planiranje, provedbu i praćenje županijskih socijalnih planova



Brodsko-posavska županija započela je provedbu projekta „Socijalni plan Brodsko-posavske županije za razdoblje 2024.-2026.“, kodni broj: SF.3.4.08.01.0023, financiranog iz Europskog socijalnog fonda plus u okviru Programa Učinkoviti ljudski potencijali 2021.-2027.
Cilj projekta su izrada Socijalnog plana Brodsko-posavske županije  i osnaživanje članova Savjeta za socijalnu skrb Brodsko-posavske županije te djelatnika Brodsko-posavske županije u planiranju i razvoju mreže socijalnih usluga radi smanjenja nejednakosti u pružanju usluga, ispunjenja potreba socijalno osjetljivih skupina i prevencije socijalne isključenosti. Zakonom o socijalnoj skrbi („Narodne novine”, broj 18/22., 46/22., 119/22., 71/23. i 156/23.) socijalno planiranje stavljeno je u nadležnost jedinica područne (regionalne) samouprave te je stoga potrebno pružiti podršku unaprjeđenju znanja članova Savjeta za socijalnu skrb Brodsko-posavske županije i djelatnika Brodsko-posavske županije, odnosno osnažiti ih za proces socijalnog planiranja, kao i za provedbu i praćenje Socijalnog plana Brodsko-posavske županije. Slijedom navedenog, za članove Savjeta za socijalnu skrb Brodsko-posavske županije i djelatnike Brodsko-posavske županije, organizirat će se edukacija kroz projektnu aktivnost Provedba edukacije za članove Savjeta za socijalnu skrb i djelatnike JP(R)s vezano za socijalno planiranje, provedbu i praćenje socijalnog plana.
Planirano vrijeme održavanja edukacije 25. i 26. ožujka 2025. godine u Velikoj vijećnici Brodsko-posavske županije, ukupnog trajanja edukacije od 16 sati. Program edukacije i termini održavanja nalaze se u privitku ovog Poziva.
Ovim putem pozivamo sve članove Savjeta za socijalnu skrb Brodsko-posavske županije i djelatnike Brodsko-posavske županije da podnesu svoje prijave za sudjelovanjem na edukaciji najkasnije do 20. ožujka 2025. godine do 15:00 sati na adresu e-pošte: kscuka@bpz.hr. 
   Broj sudionika na edukaciji je ograničen na broj 13., lista sudionika će se definirati prema redoslijedu zaprimanja prijava i rasporedu na radno mjesto, pri čemu prednost imaju zaposlenici raspoređeni na radna mjesta koja u svom opisu imaju definiranu socijalnu skrb,uz obvezu pripadnosti ciljnoj skupini. Svi prijavljeni kandidati biti će obaviješteni o rezultatima njihove prijave. Prijave se podnose putem elektronske pošte ili putem pisarnice BPŽ na obrascu prijave i privole koji je dostupan u Upravnom[image: ] odjelu za zdravstvo, socijalnu i hrvatske branitelje Brodsko-posavske županije, Petra Krešimira IV br. 1 te na internet stranici Brodsko-posavske županije https://www.bpz.hr/
Nakon završetka edukacije sudionici će dobiti potvrdu o sudjelovanju. 
Prilikom uključivanja u projektnu aktivnost od sudionika će biti prikupljeni osobni podaci te će se prema istima postupati u skladu s važećim pravnim propisima kojima se regulira zaštita osobnih podataka.
Projekt „Socijalni plan Brodsko-posavske županije za razdoblje 2024.-2027.“ sufinanciranje iz Europskog socijalnog fonda plus u okviru Programa Učinkoviti ljudski potencijali 2021.-2027. u iznosu 62.206,25 eura. Ukupna vrijednost projekta je 65.480,26 eura.

S poštovanjem,
                                                                               

                                                                               Koordinator projekta

                                                                                Ivan Tucić. dipl. iur.










Programe edukacije
utorak, 25. ožujka 2025. i srijedu, 26. ožujka 2025.


	Utorak, 25.ožujka 2025.

	10.30 – 11.00
	Dolazak sudionika

	11.00
	UVODNA KONFERENCIJA

	12.30 – 13.45
	Upoznavanje, predstavljanje programa i očekivanja
Strateški i normativni okvir za planiranje, upravljanje  i pružanje socijalnih usluga

Predavači: Dragana Knezić, Marijana Kletečki Radović i Danijel Baturina

	13.45-15.00
	Pauza za kavu 

	15.00-16.40
	Socijalne usluge u sustavu socijalne skrbi: određenje u kontekstu metodologije za procjenu potreba
Metodologija izrade socijalnog plana: svrha, podaci, procesi, ishodi

Predavači: Dragana Knezić, Marijana Kletečki Radović i Danijel Baturina

	


	Srijeda, 26. ožujka 2025.

	8.00 – 10.00
	Procjena potreba za socijalnim uslugama i jaza u dostupnosti socijalnih usluga sukladno metodologiji Pravilnika za jedinstvenu procjenu potreba – interaktivna vježba

Predavači: Dragana Knezić i Antonio Matković

	10.00-11.00
	Dionici u planiranju i osiguravanju dostupnosti socijalnih usluga: uloge, odgovornosti i izazovi

Predavači: Dragana Knezić i Antonio Matković

	11.00-12.00
	Pauza

	12.00-15.30
	Dodatni blok: suzbijanje diskriminacije po svim osnovama

Predavači: Dragana Knezić i Antonio Matković

